[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.03.2006

COM(2006) 115 τελικό

2006/0037(CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Νορβηγίας για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. ΕΙΣΑΓΩΓΗ

Η Επιτροπή υποβάλλει πρόταση απόφασης του Συμβουλίου σχετικά με τη σύναψη, εξ ονόματος της Ευρωπαϊκής Κοινότητας, της συμφωνίας για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ), βάσει της εντολής που της έδωσε το Συμβούλιο.

Η Επιτροπή ολοκλήρωσε τις διαπραγματεύσεις με τη Νορβηγία με τη μονογραφή του σχεδίου συμφωνίας τον Νοέμβριο του 2005.

2. ΑΠΟΦΑΣΗ ΤΟΥ ΣΥΜΒΟΥΛΙΟΥ ΓΙΑ ΤΗΝ ΕΞΟΥΣΙΟΔΟΤΗΣΗ ΤΗΣ ΕΠΙΤΡΟΠΗΣ ΝΑ ΔΙΑΠΡΑΓΜΑΤΕΥΘΕΙ ΜΕ ΤΗ ΝΟΡΒΗΓΙΑ ΓΙΑ ΤΗΝ ΕΠΑΝΕΞΕΤΑΣΗ ΤΟΥ ΥΨΟΥΣ ΤΗΣ ΧΡΗΜΑΤΟΔΟΤΙΚΗΣ ΣΥΝΕΙΣΦΟΡΑΣ ΤΗΣ ΝΟΡΒΗΓΙΑΣ ΠΟΥ ΠΡΟΒΛΕΠΕΤΑΙ ΣΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΟΥ ΒΑΣΙΛΕΙΟΥ ΤΗΣ ΝΟΡΒΗΓΙΑΣ ΓΙΑ ΤΗ ΣΥΜΜΕΤΟΧΗ ΤΗΣ ΝΟΡΒΗΓΙΑΣ ΣΤΙΣ ΕΡΓΑΣΙΕΣ ΤΟΥ ΕΥΡΩΠΑΪΚΟΥ ΚΕΝΤΡΟΥ ΠΑΡΑΚΟΛΟΥΘΗΣΗΣ ΝΑΡΚΩΤΚΩΝ ΚΑΙ ΤΟΞΙΚΟΜΑΝΙΑΣ (ΕΚΠΝΤ)

Βάσει της πρότασης της Επιτροπής SEC (2005) 517 της 20ής Απριλίου 2005, το Συμβούλιο αποφάσισε την 18η Ιουλίου 2005 να εξουσιοδοτήσει στην Επιτροπή να διαπραγματευθεί για την επανεξέταση του ύψους της χρηματοδοτικής συνεισφοράς της Νορβηγίας, που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ.

Οι διαπραγματευτικές οδηγίες ορίζουν ότι ο τύπος υπολογισμού πρέπει να επιτρέπει στη συνεισφορά της Νορβηγίας να προσαρμόζεται αυτόματα σε κάθε διεύρυνση της Ένωσης. Πρέπει να συμπεριληφθεί μια ρήτρα ελάχιστης χρηματοδοτικής συμμετοχής, η οποία να καθορίζει ελάχιστο ποσό που πρέπει να καταβάλλεται ανεξάρτητα από τον αριθμό των κρατών μελών της Ένωσης.

3. ΣΧΕΔΙΟ ΣΥΜΦΩΝΙΑΣ

Η Επιτροπή, με βάση την εντολή που της χορήγησε το Συμβούλιο, διαπραγματεύθηκε με τη Νορβηγία.

Η Επιτροπή συμφώνησε με τη Νορβηγία ένα σχέδιο απόφασης που προσαρμόζει τη χρηματοδοτική συνεισφορά της Νορβηγίας στον προϋπολογισμό του ΕΚΠΝΤ.

Η συμφωνία αυτή αναθεωρεί το άρθρο 5 της συμφωνίας μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ. Καθορίζει ένα νέο τύπο υπολογισμού που επιτρέπει την αυτόματη προσαρμογή της συνεισφοράς της Νορβηγίας σε κάθε διεύρυνση. Επίσης θεσπίζει ελάχιστο ποσό για τη χρηματοδοτική συνεισφορά της Νορβηγίας το οποίο πρέπει να καταβάλλεται ανεξάρτητα από τον αριθμό των κρατών μελών της Ένωσης.

Τα συμβαλλόμενα μέρη θα εγκρίνουν τη συμφωνία βάσει των διαδικασιών τους. Η συμφωνία θα αρχίσει να ισχύει όταν και τα δύο μέρη θα έχουν κοινοποιήσει το ένα στο άλλο την ολοκλήρωση των αντίστοιχων διαδικασιών τους.

4. ΣΥΝΑΨΗ ΤΩΝ ΣΥΜΦΩΝΙΩΝ

4.1. Νομική βάση

Το άρθρο 13 του κανονισμού του Συμβουλίου (ΕΟΚ) αριθ. 302/93 της 8ης Φεβρουαρίου 1993 για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας[1], όπως τροποποιήθηκε από τους κανονισμούς του Συμβουλίου (ΕΚ) αριθ. 3294/94[2], 2220/2000[3] και 1651/2003[4], επιτρέπει τη συμμετοχή τρίτων χωρών στις εργασίες του ΕΚΠΝΤ.

Η συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ υπογράφηκε τη 19η Οκτωβρίου 2000 και άρχισε να ισχύει την 1η Ιανουαρίου 2001[5]. Το άρθρο 5 της εν λόγω συμφωνίας καθορίζει τη χρηματοδοτική συνεισφορά της Νορβηγίας στις εργασίες του ΕΚΠΝΤ.

Η Ευρωπαϊκή Επιτροπή, βάσει των διαπραγματευτικών οδηγιών του Συμβουλίου, ολοκλήρωσε τις διαπραγματεύσεις με τη Νορβηγία για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ.

Προκειμένου να υπάρξει πρόοδος στη διαδικασία, η Επιτροπή υποβάλει σήμερα πρόταση απόφασης του Συμβουλίου σχετικά με τη σύναψη συμφωνίας με τη Νορβηγία για την επανεξέταση της χρηματοδοτικής συνεισφοράς της χώρας αυτής στον προϋπολογισμό του ΕΚΠΝΤ.

4.2. Δημοσιονομικές επιπτώσεις

Σύμφωνα με τις ολοκληρωθείσες διαπραγματεύσεις, η Νορβηγία θα καταβάλει χρηματοδοτική συνεισφορά στον προϋπολογισμό του ΕΚΠΝΤ σύμφωνα με τον τύπο που θεσπίζεται στη συμφωνία από την αρχή του έτους κατά το οποίο αρχίζει να ισχύει η συμφωνία. Ο προϋπολογισμός του ΕΚΠΝΤ για το εν λόγω έτος θα πρέπει να προσαρμοστεί ανάλογα.

5. ΣΥΣΤΑΣΗ

Οι διαπραγματεύσεις ολοκληρώθηκαν και επιτεύχθηκε συμφωνία με τη Νορβηγία για την επανεξέταση του ύψους της χρηματοδοτικής συνεισφοράς της Νορβηγίας, που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας.

Επομένως, η Κοινότητα μπορεί να εγκρίνει τη σύναψη αυτής της συμφωνίας.

2006/0037(CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Νορβηγίας για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας και ιδίως το άρθρο 152 σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,

την πρόταση της Επιτροπής[6],

τη γνώμη του Ευρωπαϊκού Κοινοβουλίου[7],

Εκτιμώντας τα ακόλουθα :

(1) Ο κανονισμός του Συμβουλίου (ΕΟΚ) αριθ. 302/93 της 8ης Φεβρουαρίου 1993 για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας[8], όπως τροποποιήθηκε από τον κανονισμό (ΕΚ) αριθ. 3294/94[9], τον κανονισμό (ΕΚ) αριθ. 2220/2000[10] και τον κανονισμό (ΕΚ) αριθ. 1651/2003[11], προβλέπει στο άρθρο 13, ότι το Κέντρο θα είναι ανοικτό στις τρίτες χώρες, οι οποίες συμμερίζονται το ενδιαφέρον της Κοινότητας και των κρατών μελών της για τους στόχους και τα επιτεύγματα του Κέντρου.

(2) Η συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ υπογράφηκε τη 19η Οκτωβρίου 2000 και άρχισε να ισχύει την 1η Ιανουαρίου 2001[12]. Το άρθρο 5 της εν λόγω συμφωνίας καθορίζει τη χρηματοδοτική συνεισφορά της Νορβηγίας στις εργασίες του ΕΚΠΝΤ.

(3) Η Νορβηγία ζήτησε την επανεξέταση της χρηματοδοτικής της συνεισφοράς στις εργασίες του ΕΚΠΝΤ, μετά τη διεύρυνση της Ευρωπαϊκής Ένωσης.

(4) Η Επιτροπή διαπραγματεύθηκε εξ ονόματος της Κοινότητας συμφωνία με τη Νορβηγία για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας.

(5) Πρέπει να εγκριθεί η συμφωνία που μονογράφηκε την 11η Νοεμβρίου 2004,

ΑΠΟΦΑΣΙΖΕΙ :

Άρθρο 1

Η συμφωνία μεταξύ της Ευρωπαϊκής Κοινότητας και της Νορβηγίας για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, προκειμένου να εκφραστεί η συναίνεση της Κοινότητας να δεσμευθεί.

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να διαβιβάσει τη διπλωματική επιστολή η οποία προβλέπεται στο άρθρο 3 της συμφωνίας.

Άρθρο 4

Η απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.

Βρυξέλλες,

Για το Συμβούλιο

Ο Πρόεδρος

Συμφωνία μεταξύ της Ευρωπαϊκής Κοινότητας και της Νορβηγίας

Για την επανεξέταση του ύψους της χρηματοδοτικής συνεισφοράς της Νορβηγίας που προβλέπεται στη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ)

Η ΕΥΡΩΠΑΪΚΗ ΚΟΙΝΟΤΗΤΑ αφενός,

και η ΝΟΡΒΗΓΙΑ αφετέρου,

Υπενθυμίζοντας τη συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ που υπογράφηκε την 19η Οκτωβρίου 2001[13], και το άρθρο 5 που καθορίζει τη χρηματοδοτική συνεισφορά της Νορβηγίας στις εργασίες του ΕΚΠΝΤ,

Εκτιμώντας ότι η Νορβηγία έχει ζητήσει την επανεξέταση της χρηματοδοτικής της συνεισφοράς στις εργασίες του ΕΚΠΝΤ, ενόψει της διεύρυνσης της Ευρωπαϊκής Ένωσης,

ΣΥΜΦΩΝΗΣΑΝ ΣΤΑ ΑΚΟΛΟΥΘΑ:

Άρθρο 1

Το άρθρο 5 της συμφωνίας μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ αντικαθίσταται από το ακόλουθο κείμενο :

«Η Νορβηγία καταβάλλει χρηματοδοτική συνεισφορά στις δραστηριότητες του Κέντρου σύμφωνα με τις διατάξεις που θεσπίζονται στο παράρτημα της παρούσας συμφωνίας, το οποίο αποτελεί αναπόσπαστο τμήμα της.»

Άρθρο 2

Το παράρτημα της παρούσας συμφωνίας αποτελεί παράρτημα της συμφωνίας μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του ΕΚΠΝΤ.

Ο τύπος που καθορίζεται στο παράρτημα εφαρμόζεται στον υπολογισμό της χρηματοδοτικής συνεισφοράς της Νορβηγίας στον προϋπολογισμό του ΕΚΠΝΤ από την αρχή του έτους κατά το οποίο αρχίζει να ισχύει η παρούσα συμφωνία.

Άρθρο 3

Η παρούσα συμφωνία αρχίζει να ισχύει την πρώτη ημέρα του δεύτερου μήνα που έπεται της ημερομηνίας παραλαβής της τελευταίας διπλωματικής επιστολής η οποία επιβεβαιώνει ότι πληρώθηκαν οι νομικές προϋποθέσεις του αντίστοιχου συμβαλλόμενου μέρους σχετικά με την έναρξης ισχύος της συμφωνίας.

ΠΑΡΑΡΤΗΜΑ

Χρηματοδοτική συνεισφορά της Νορβηγίας

1. Για να ληφθούν υπόψη οι πιθανές μελλοντικές διευρύνσεις της Ευρωπαϊκής Ένωσης και να αποφευχθούν οι περαιτέρω προσαρμογές, ο τύπος υπολογισμού της συνεισφοράς της Νορβηγίας είναι ο ακόλουθος :

Ύψος της κοινοτικής επιχορήγησης, εξαιρουμένης της χρηματοδότησης του Reitox / [(Αριθμός κρατών μελών της Ευρωπαϊκής Ένωσης + 1) –10%].

2. Ανεξαρτήτως του αριθμού των κρατών μελών της Ένωσης, η χρηματοδοτική συνεισφορά της Νορβηγίας δεν πρέπει να είναι κατώτερη ποσού ύψους 271 000 ευρώ (τιμή 2004). Το ποσό αυτό αντιστοιχεί στο κόστος της διεύρυνσης ανά χώρα, όπως υπολογίστηκε από το ΕΚΠΝΤ το 2001[14]. Το ποσό αυτό θα αποτελεί, κάθε έτος, αντικείμενο τεχνικής προσαρμογής σε συνάρτηση με την εξέλιξη των τιμών και του ακαθάριστου εθνικού εισοδήματος (ΑΕΕ) της Ευρωπαϊκής Ένωσης.

[1] ΕΕ L 36 της 12.2.1993, σ. 1.

[2] ΕΕ L 341 της 30.12.1994, σ. 7.

[3] ΕΕ L 253 της 7.10.2000, σ. 1.

[4] ΕΕ L 245 της 29.9.2003, σ. 30.

[5] ΕΕ L 257 της 11.10.2000, σ. 23.

[6] ΕΕ C , , σ. .

[7] ΕΕ C , , σ. .

[8] ΕΕ L 36 της 12.2.1993, σ. 1.

[9] ΕΕ L 341 της 30.12.1994, σ. 7.

[10] ΕΕ L 253 της 7.10.2000, σ.1.

[11] ΕΕ L 245 της 29.09.2003, σ. 30.

[12] ΕΕ L 257 της 11.10.2000, σ. 23.

[13] ΕΕ L 257 της 11.10.2000, σ. 23.

[14] Έγγραφο BUR/34/01 τελικό του ΕΚΠΝΤ.